
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om håndtering af de negative handelsrelaterede virkninger af den globale overkapacitet for Unionens stålmarked
(COM(2025)0726 – C10‑0245/2025 – 2025/0726(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0726),
–	der henviser til artikel 294, stk. 2, og artikel 207, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10‑0245/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til forretningsordenens artikel 60,
–	der henviser til udtalelse fra Udvalget om Industri, Forskning og Energi,
–	der henviser til betænkning fra Udvalget om International Handel (A10‑0000/2025),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.




<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 15</Article>
	

	Kommissionens forslag
	Ændringsforslag

	(15)	Da toldsatsen uden for kontingentet i henhold til gennemførelsesforordning (EU) 2019/159 er fastsat til 25 %, under hensyntagen til toldniveauet i stålsektoren på andre vigtige markeder, er det hensigtsmæssigt at fastsætte toldsatsen uden for kontingentet til 50 % for at minimere risikoen for handelsomlægning. Denne told vil komme oveni andre toldsatser, der gælder for de varekategorier, der er omfattet af denne forordning.
	(15)	Da toldsatsen uden for kontingentet i henhold til gennemførelsesforordning (EU) 2019/159 er fastsat til 25 %, under hensyntagen til toldniveauet i stålsektoren på andre vigtige markeder, er det hensigtsmæssigt at fastsætte toldsatsen uden for kontingentet til 50 % for at minimere risikoen for handelsomlægning og for at muliggøre en forøgelse af produktionskapaciteten. Denne told vil komme oveni andre toldsatser, der gælder for de varekategorier, der er omfattet af denne forordning.


Or. <Original>{EN}en</Original>
</Amend>

<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 16 a (ny)</Article>
	

	Kommissionens forslag
	Ændringsforslag

	
	(16a)	Denne forordning bør gennemføres i fuld overensstemmelse med Unionens forpligtelser i henhold til WTO. Foranstaltningen har til formål at afhjælpe handelsforvridninger forårsaget af global overkapacitet og bør forstås som et instrument til at genoprette betingelserne for mere åben og regelbaseret handel i fremtiden. Unionens langsigtede mål er, at dette instrument skal fremme en større liberalisering, når markedsforholdene normaliseres.


Or. <Original>{EN}en</Original>
</Amend>

<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 20 a (ny)</Article>
	

	Kommissionens forslag
	Ændringsforslag

	
	(20a)	For at sikre kontinuitet og undgå forsyningsafbrydelser bør det være tilladt at overføre uudnyttede kvartalsvise toldkontingentmængder til det følgende kvartal. Dette vil skabe den nødvendige operationelle fleksibilitet, samtidig med at foranstaltningens samlede effektivitet opretholdes.


Or. <Original>{EN}en</Original>
</Amend>

<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 21</Article>
	

	Kommissionens forslag
	Ændringsforslag

	(21)	For at sikre, at foranstaltningen er effektiv med hensyn til at tackle virkningerne af den globale overkapacitet, og i lyset af de særlige forhold for stålprodukter samt moderne produktions- og forsyningsteknikker, er det vigtigt at identificere det land, hvor stålet blev smeltet og hældt i støbeforme. Det land, hvor stålet blev smeltet og hældt i støbeforme, henviser til det oprindelige sted, hvor råstålet og råjernet først blev fremstillet i flydende form i en stål- eller jernovn og derefter støbt til sin primære faste form. Denne primære faste form kan omfatte enten et halvfabrikat, herunder, men ikke begrænset til, plader, billets eller ingots, eller et færdigt stålværksprodukt. Ved at kræve dokumentation for det land, hvor stålet blev smeltet og hældt i støbeforme, undgås det, at stål produceret i visse lande, der bidrager til den globale overkapacitet, uberettiget kommer ind på EU-markedet efter yderligere forarbejdning i andre lande, og det vil øge gennemsigtigheden i den indenlandske forsyningskæde for stålimport.
	(21)	For at sikre, at foranstaltningen er effektiv med hensyn til at tackle virkningerne af den globale overkapacitet, og i lyset af de særlige forhold for stålprodukter samt moderne produktions- og forsyningsteknikker, er det vigtigt at identificere det land, hvor stålet blev smeltet og hældt i støbeforme. Det land, hvor stålet blev smeltet og hældt i støbeforme, henviser til det oprindelige sted, hvor råstålet og råjernet først blev fremstillet i flydende form i en stål- eller jernovn og derefter støbt til sin primære faste form. Denne primære faste form kan omfatte enten et halvfabrikat, herunder, men ikke begrænset til, plader, billets eller ingots, eller et færdigt stålværksprodukt. Ved at kræve dokumentation for det land, hvor stålet blev smeltet og hældt i støbeforme, undgås det, at stål produceret i visse lande, der bidrager til den globale overkapacitet, uberettiget kommer ind på EU-markedet efter yderligere forarbejdning i andre lande, og det vil øge gennemsigtigheden i den indenlandske forsyningskæde for stålimport. Denne anmodning om dokumentation bør ske på en måde, der begrænser den administrative byrde mest muligt, og så det gøres nemmere for små og mellemstore virksomheder (SMV'er) at efterleve reglerne.


Or. <Original>{EN}en</Original>
</Amend>

<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 21 a (ny)</Article>
	

	Kommissionens forslag
	Ændringsforslag

	
	(21a)	Varer indeholdende stål, der er smeltet og støbt i Den Russiske Føderation eller Belarus, bør ikke indføres til EU's marked og bør ikke være tilgodeset af toldkontingenter. Alle sådanne varer bør derfor være omfattet af et automatisk indførselsforbud ved Unionens ydre grænser.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 25 a (ny)</Article>
	

	Kommissionens forslag
	Ændringsforslag

	
	(25a)	Importvarer med oprindelse i Ukraine bør i overensstemmelse med Unionens tilsagn om at støtte den ukrainske økonomi under den igangværende krig og med Europa-Parlamentets og Rådets forordning (EU) 2025/11531a fritages helt, så længe landet befinder sig i en ekstraordinær og overhængende sikkerhedssituation.

	
	_________________

	
	1a Europa-Parlamentets og Rådets forordning (EU) 2025/1153 af 5. juni 2025 om suspension af visse bestemmelser i forordning (EU) 2015/478 for så vidt angår import af ukrainske produkter til Unionen (EUT L, 2025/1153, 5.6.2025, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 26</Article>
	

	Kommissionens forslag
	Ændringsforslag

	(26)	Kommissionen bør senest to år efter vedtagelsen af denne forordning vurdere nødvendigheden af at tilpasse anvendelsesområdet for produkter, der er omfattet af denne forordning, og, hvis det skønnes nødvendigt, overveje at fremsætte et lovgivningsforslag om at tilføje yderligere stålprodukter, herunder produkter, der er fremstillet af eller indeholder en betydelig mængde stål.
	(26)	Kommissionen bør senest et år fra denne forordnings ikrafttrædelse vurdere nødvendigheden af at tilpasse anvendelsesområdet for produkter, der er omfattet af denne forordning, og, hvis det skønnes nødvendigt, overveje at fremsætte et lovgivningsforslag om at tilføje eller slette stålprodukter, herunder produkter, der er fremstillet af eller indeholder en betydelig mængde stål. Det er af essentiel betydning for, at forordningen skal kunne have den tilsigtede virkning, at det som led i vurderingen nøje evalueres, hvorvidt de problemer, som søges løst med forordningen, vitterligt løses og ikke blot skubbes videre langs værdikæden.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 26 a (ny)</Article>
	

	Kommissionens forslag
	Ændringsforslag

	
	(26a)	Kommissionen bør udarbejde og forelægge Europa-Parlamentet og Rådet en årlig rapport om gennemførelsen af denne forordning. Denne årlige rapport bør bl.a. indeholde oplysninger om anvendelse og udvikling vedrørende kontingenterne og den kategori og den importandel, der er omfattet af 50 %-satsen. Denne årlige rapport bør være offentligt tilgængelig.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Betragtning 27</Article>
	

	Kommissionens forslag
	Ændringsforslag

	(27)	Inden den 1. juli 2031 og derefter hvert femte år bør Kommissionen evaluere udviklingen i de centrale parametre, der begrundede vedtagelsen af denne forordning, herunder udviklingen og tendenserne i den globale overkapacitet samt dens virkninger på stålmarkedet. Kommissionen bør også gennemgå situationen vedrørende tredjelandes handelsbegrænsende foranstaltninger for stål og de konsekvenser og virkninger, de kan have eller sandsynligvis vil have med hensyn til risikoen for omdirigering af handel til EU-markedet. Desuden bør Kommissionen analysere situationen vedrørende eksistensen af ikkemarkedsbaserede politikker og praksisser i tredjelande og deres indvirkning på Unionens stålmarked. Kommissionen bør også vurdere udviklingen i EU's stålindustris økonomiske resultater samt udviklingen i dens dekarboniseringsprojekter —
	(27)	Inden udgangen af andet år fra datoen for denne forordnings ikrafttrædelse og derefter hvert andet år bør Kommissionen evaluere udviklingen i de centrale parametre, der begrundede vedtagelsen af denne forordning, herunder udviklingen og tendenserne i den globale overkapacitet samt dens virkninger på stålmarkedet og de efterfælgende led i værdikæden. Kommissionen bør også gennemgå situationen vedrørende tredjelandes handelsbegrænsende foranstaltninger for stål og de konsekvenser og virkninger, de kan have eller sandsynligvis vil have med hensyn til risikoen for omdirigering af handel til EU-markedet. Desuden bør Kommissionen analysere situationen vedrørende eksistensen af ikkemarkedsbaserede politikker og praksisser i tredjelande og deres indvirkning på Unionens stålmarked. Kommissionen bør også vurdere udviklingen i EU's stålindustris økonomiske resultater, herunder prisniveauer og kapacitetsudnyttelse, samt udviklingen i dens dekarboniseringsprojekter —


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 a – stk. 1</Article>
	

	Kommissionens forslag
	Ændringsforslag

	Artikel 1 finder ikke anvendelse på produkter med oprindelse i Norge, Island eller Liechtenstein.
	Artikel 1 finder ikke anvendelse på produkter med oprindelse i Norge, Island eller Liechtenstein og heller ikke på et kandidatland, så længe dette land befinder sig i en ekstraordinær og overhængende sikkerhedssituation.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 2 – stk. 4</Article>
	

	Kommissionens forslag
	Ændringsforslag

	4.	Uudnyttede toldkontingenter i et kvartal overføres ikke til det næste kvartal.
	4.	Uudnyttede toldkontingenter i et kvartal overføres ikke til det næste kvartal.


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 2 – stk. 4 a (nyt)</Article>
	

	Kommissionens forslag
	Ændringsforslag

	
	4a.	Foranstaltninger i henhold til denne forordning skal anvendes på en måde, der er i overensstemmelse med WTO's regler, og skal ikke begrænse handelen mere, end hvad der er strengt nødvendigt for at imødegå de negative virkninger af global overkapacitet som følge af urimelige markedsvilkår.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 3 – stk. 2</Article>
	

	Kommissionens forslag
	Ændringsforslag

	2.	På importtidspunktet skal importørerne fremlægge passende dokumentation såsom et valseværkscertifikat, der beviser, i hvilket land stålet, der er anvendt til produktionen af produktet, er smeltet og hældt i støbeforme.
	2.	På importtidspunktet skal importørerne fremlægge passende dokumentation for, i hvilket land stålet, der er anvendt til produktionen af produktet, er smeltet og hældt i støbeforme.


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 3 – stk. 2 a (nyt)</Article>
	

	Kommissionens forslag
	Ændringsforslag

	
	2a.	Blandt andet følgende dokumenter udgør "passende dokumentation" i denne artikels forstand:

	
	a) valseværkscertifikat,

	
	b) faktura,

	
	c) følgeseddel,

	
	d) kvalitetscertificat,

	
	e) stående leverandørerklæring,

	
	f) omkostningsregnskab og produktionsdokumentation,

	
	g) tolddokumentation udstedt af eksportlandet,

	
	h) handelskorrespondance,

	
	i) varebeskrivelse eller

	
	j) erklæringer fra fabrikanten, hvis de direkte vedrører den pågældende sending.


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 3 – stk. 2 b (nyt)</Article>
	

	Kommissionens forslag
	Ændringsforslag

	
	2b.	Kommissionen kan vedtage retningslinjer for, hvordan relevant dokumentation kan fremlægges med henblik på at begrænse den administrative byrde og gøre det nemmere for SMV'er at efterleve reglerne.


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 3 – stk. 2 c (nyt)</Article>
	

	Kommissionens forslag
	Ændringsforslag

	
	2c.	Varer indeholdende stål, der er smeltet og støbt i Den Russiske Føderation eller Belarus, må ikke indføres til EU-markedet og må ikke tilgodeses af toldkontingenter. Alle sådanne varer er omfattet af automatisk indførselsforbud ved Unionens ydre grænser.


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 9 – stk. 1</Article>
	

	Kommissionens forslag
	Ændringsforslag

	1.	Senest [Publikationskontoret: indsæt datoen to år efter vedtagelsen af dette udkast til forordning] vurderer Kommissionen nødvendigheden af at ændre denne forordnings varedækning, og den kan fremsætte et lovgivningsforslag om ændring af denne forordning. Denne vurdering foretages hvert andet år efter den første revision.
	1.	Senest [et år efter datoen for denne forordnings ikrafttrædelse] vurderer Kommissionen nødvendigheden af at ændre denne forordnings varedækning, og den kan fremsætte et lovgivningsforslag om ændring af denne forordning. Denne vurdering foretages hvert år.


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Artikel 9 – stk. 1 a (nyt)</Article>
	

	Kommissionens forslag
	Ændringsforslag

	
	1a.	Kommissionen forelægger Europa-Parlamentet og Rådet en årlig rapport om gennemførelsen af denne forordning. Rapporten offentliggøres.


Or. <Original>{EN}en</Original>
</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 9 – stk. 2</Article>
	

	Kommissionens forslag
	Ændringsforslag

	2.	Inden den 1. juli 2031 og derefter hvert femte år evaluerer Kommissionen, om denne forordning fungerer efter hensigten. En sådan evaluering skal tage hensyn til, om de omstændigheder, der begrundede vedtagelsen af denne forordning, fortsat gør sig gældende, samt til situationen for Unionens stålindustri. På grundlag af denne evaluering kan Kommissionen fremsætte et lovgivningsforslag om at ændre eller ophæve denne forordning.
	2.	Inden [to år fra datoen for denne forordnings ikrafttrædelse] og derefter hvert andet år evaluerer Kommissionen, om denne forordning fungerer efter hensigten. En sådan evaluering skal tage hensyn til, om de omstændigheder, der begrundede vedtagelsen af denne forordning, fortsat gør sig gældende, samt til situationen for Unionens stålindustri, herunder prisniveauer og kapacitetsudnyttelse samt de efterfølgende led i værdikæden. På grundlag af denne evaluering kan Kommissionen fremsætte et lovgivningsforslag om at ændre eller ophæve denne forordning.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215658884]BEGRUNDELSE
EU har brug for en stærk, konkurrencedygtig og dekarboniseret stålsektor, da denne sektor er afgørende for EU's konkurrenceevne, økonomiske sikkerhed og strategiske autonomi. Stålsektoren er også afgørende for EU's dekarboniseringsmål, ikke kun med hensyn til at reducere sektorens eget CO2-fodaftryk, men idet den også udgør et vigtigt input til sektoren for grøn teknologi. Stål er desuden afgørende for at styrke Europas forsvarsindustrielle base. 
Som den tredjestørste stålindustri i verden og med stålproduktion i mere end 20 medlemsstater beskæftiger EU's stålproducenter 300 000 arbejdstagere direkte og tegner sig indirekte for 2,5 mio. arbejdspladser. Den spiller en vigtig rolle i mange regionale økonomier.
De handelsrelaterede udfordringer, som EU's stålsektor står over for, er imidlertid kun stigende. Den globale overkapacitet med dens skævvridende effekt, der skaber et billigt overskud af stål og lægger et højt importpres på EU-markedet, og som yderligere forværres af, at flere af EU's handelspartnere omgår beskyttelsesforanstaltningerne, forventes at fortsætte med at stige i de kommende år. EU's stålproduktion er faldet drastisk i de seneste årtier, således at stålværker har måttet lukke og kløften mellem produktion og kapacitetsniveauer er blevet større. Den europæiske stålsektor kan ikke forblive konkurrencedygtig, hvis faldende fortjenstniveauer ikke giver mulighed for de nødvendige investeringer i dekarbonisering. 

De midlertidige beskyttelsesforanstaltninger, der blev indført i juli 2018, og som allerede er blevet forlænget, udløber i juni 2026, hvorfor det er vigtigt at opstille en robust og regelbaseret mekanisme, der gør det muligt for sektoren at komme på fode igen, samtidig med at der sigtes mod et styrket grundlag for mere frihandel. Den globale stålsituation i almindelighed og situationen i den europæiske stålsektor i særdeleshed gør det klart, at der er behov for en stærk, effektiv og målrettet foranstaltning. I den forbindelse glæder ordføreren sig over udkastet til lovgivningsforslag, som blev bebudet i handlingsplanen for stål- og metalsektoren fra marts 2025. Ordføreren er også helt enig i den vurdering, som kommissionsformand Ursula von der Leyen fremlagde i sin tale om Unionens tilstand i september 2025 vedrørende den strategiske nødvendighed af at beskytte EU's industrier mod illoyal handelspraksis og bevare lige vilkår på globalt plan. 
Med hensyn til forslagets indhold glæder ordføreren sig over, at det er et skridt i den rigtige retning i forhold til den eksisterende beskyttelsesforanstaltning. Det indre marked bør forblive åbent for regelbaseret handel, og ordføreren støtter derfor kraftigt op om, at toldfrie kontingenter fortsat giver mulighed for en markedsbaseret tilgang, mens overkapaciteten og den efterfølgende omdirigerede handel håndteres med et klart toldniveau ud over kontingenterne. Med hensyn til beregningen af det toldfrie kontingent mener ordføreren, at anvendelsen af 2013 som referenceår – inden overkapacitetsproblemet for alvor ramte Europa – udgør et afbalanceret benchmark, der er i overensstemmelse med WTO. For at give mulighed for fleksibilitet i ordningen bør det være muligt at overføre uudnyttede kvartalskvoter. Ordføreren understreger betydningen af smeltet-og-støbt-kravet ("melt and pour"), som vil forbedre produkternes sporbarhed, sikre den reelle oprindelse af stålinput og mindske risikoen for omgåelse gennem omladning eller minimal forarbejdning. 
Den foreslåede stålforanstaltning kræver regelmæssig evaluering og mulighed for tilpasning for at sikre, at den effektivt bidrager til øget produktion i meget konkurrencedygtige virksomheder og går hånd i hånd med bestræbelser på at afskærme eksportmarkederne og samarbejde om bekæmpelse af global overkapacitet sammen med ligesindede handelspartnere. Det kan ikke være et redskab til at holde en ukonkurrencedygtig industri i live, samtidig med at problemet skubbes længere frem i værdikæden. Nok så vigtigt undgår man også med en konkurrencedygtig stålproduktion, at EU ikke opbygger en usund afhængighed. Ordføreren ser positivt på, at der foretages regelmæssige vurderinger af anvendelsesområdet og mener, at de bør foretages endnu hyppigere. En årlig rapportering er i overensstemmelse med denne type handelsinstrumenter og giver medlovgiverne mulighed for at forstå, hvordan gennemførelsen af instrumentets forskellige dimensioner udvikler sig.  

I en tid, hvor det multilaterale handelssystem er under vedvarende pres, glæder ordføreren sig navnlig over, at den foreslåede forordning er udformet med henblik på fortsat at være i fuld overensstemmelse med WTO-forpligtelserne. Ordføreren vil nøje følge de forhandlinger, der skal føres med de berørte handelspartnere, navnlig dem, som Unionen har indgået – eller er i færd med at indgå – frihandelsaftaler med, for at sikre juridisk klarhed, forudsigelighed og den fortsatte sammenhængskraft i EU's handelsbeskyttelsesstrukturer.
     Ordføreren mener også, at der bør tages behørigt hensyn til den særlige situation i EU-kandidatlandet Ukraine. I overensstemmelse med Unionens tilsagn om at støtte Ukraines økonomi under den igangværende krig og i overensstemmelse med den politiske aftale om forordning (EU) 2025/1153 (COD) bør det derfor bekræftes, at artikel 1 ikke finder anvendelse. Forordningen bør ligeledes afhjælpe eventuelle smuthuller, der kan udnyttes til direkte eller indirekte import af varer med oprindelse i Rusland, yderligere finansiering af de fortsatte russiske fjendtlige aktiviteter og undergravning af den europæiske fred og stabilitet.

Ordføreren er opmærksom på betydningen af at give fælleslovgiverne tid til at gøre deres arbejde, men mener i betragtning af omfanget af de udfordringer, som stålindustrien står over for, og hvor meget det haster med at sikre juridisk og økonomisk sikkerhed, at lovgivningsprocessen bør gennemføres hurtigst muligt, således at forordningen kan træde i kraft til tiden.


[bookmark: _Toc215658885]BILAG: ENHEDER ELLER PERSONER, SOM ORDFØREREN HAR MODTAGET INPUT FRA
I henhold til artikel 8 i bilag I til forretningsordenen erklærer ordføreren at have modtaget input fra følgende enheder eller personer som led i udarbejdelsen af udkastet til betænkning inden vedtagelsen i udvalget:

	Enhed og/eller person

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




Ordføreren har udarbejdet ovenstående liste på eget ansvar.

Når fysiske personer er identificeret på listen ved deres navn, deres funktion eller begge, erklærer ordføreren at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

